text: [{"text_idx": "#000000", "text": "I\u0301 dag var NSI\u0301 komi\u00f0 a\u0301 vitjan og vit h\u00f8vdu sett n\u00f8sina upp mo\u0301ti einum sigri, ti\u0301 m\u00f8guleikarnar eru vi\u00f0 at f\u00e6kkast, men ti\u0301verri bleiv talan um eitt heldur tannleyst TB li\u00f0, i\u00f0 ikki veruliga tordi at bjo\u0301\u00f0a NSI\u0301 veruliga av i\u0301 fyrsta ha\u0301lvleiki."}, {"text_idx": "#000001", "text": "Ndende hev\u00f0i ein snudd eftir dystin i\u0301 Va\u0301gunum, og sat ti\u0301 uttanfyri i\u0301 dag fra\u0301 byrjan. Dan byrja\u00f0i i\u0301 hansara sta\u00f0, annars er li\u00f0i\u00f0 ta\u00f0 sama sum ta\u00f0 hevur veri\u00f0 i\u0301 seinastuni."}, {"text_idx": "#000003", "text": "Ta\u00f0 var gott fo\u0301tbo\u0301ltsve\u00f0ur i\u0301 dag, so at siga ongin vindur, men to\u0301 eitt sindur fitt av regni\u00f0, men hetta er eitt av teimum bestu li\u0301kindum at sp\u00e6la fo\u0301tbo\u0301lt i\u0301. Ti\u0301verri, li\u0301ka so gott fo\u0301tbo\u0301ltsve\u00f0ur, eins ke\u00f0iligt var u\u0301rsliti\u00f0 ta\u0301 Lars Mu\u0308ller bri\u0301ksla\u00f0i fyri seinastu fer\u00f0."}, {"text_idx": "#000004", "text": "Fyrsti ha\u0301lvleikur var sum heild onki at ro\u0301pa upp um, fa\u0301ir m\u00f8guleikar til b\u00e6\u00f0i li\u00f0ini og ikki serliga v\u00e6l skipa\u00f0 sp\u00e6l. Men ta\u0301 ta\u00f0 resta\u00f0i nakrir minuttir i\u0301 til fyrsti ha\u0301lvleikur var li\u00f0ugur, ta\u0301 hava vit ein r\u00e6ttuliga sto\u0301ran m\u00f8guleika, men NSI\u0301 f\u00e6r rudda\u00f0 burtur n\u00e6stan a\u0301 strikuni. L\u00f8tu seinni fara NSI\u0301 i\u0301 a\u0301lop og ta\u00f0 endar vi\u00f0 at bo\u0301lturin situr i\u0301 kassanum til ha\u0301lvleiksst\u00f8\u00f0una 0-1."}, {"text_idx": "#000007", "text": "Ta\u0301 ein go\u0301\u00f0ur ti\u0301mi var leiktur fingu vit eitt ma\u0301l, sum Ndende skalla\u00f0i inn um eftir innlegg u\u0301r h\u00f8gru. Ndende var komin inn stutt inni i\u0301 \u00f8\u00f0rum ha\u0301lvleiki. Samstundis vi\u00f0 at Ndende kom inn, bleiv Ragnar Tausen eisini settur a\u0301 v\u00f8llin. U\u0301t fyri teir ba\u0301\u00f0ar fo\u0301ru Arthur og Dan."}, {"text_idx": "#000008", "text": "Vit hava i\u0301 hesum minuttum nakrar m\u00f8guleikar aftrat at fa\u0301a ma\u0301l, men bo\u0301lturin vil ella kann bara ikki fara innum, ti\u0301verri. TBarnir koma fram til onkrar st\u00f8\u00f0ur, har vit a\u0301ttu at fingi\u00f0 eitt ma\u0301l, men ti\u0301verri bleiv ta\u00f0 ikki i\u0301 dag."}, {"text_idx": "#000011", "text": "Alt enda\u00f0i vi\u00f0 ti\u0301, at ta\u0301 80 minuttir vo\u0301ru leiktir, ta\u0301 gj\u00f8rdist endaliga st\u00f8\u00f0an 1-4 eftir eina misskiljing millum Martin og Ivan, sum f\u00f8rdi vi\u00f0 s\u00e6r at Martin skalla\u00f0i bo\u0301ltin upp um Ivan og i\u0301 egi\u00f0 net. Eitt ke\u00f0iligt mistak, sum to\u0301 ikki veruliga hev\u00f0i naka\u00f0 at siga, ti\u0301 ta\u00f0 var 1-3 ma\u0301li\u00f0, sum to\u0301k luftina u\u0301r ballo\u0301nini."}, {"text_idx": "#000015", "text": "Atkv\u00f8\u00f0ast kann um dagsins leikara i\u0301 h\u00f8gra bredda. Eisini er stigatalvan dagf\u00f8rd vi\u00f0 u\u0301rslitum fra\u0301 hesum leikumfarinum."}]